
Kėdainių rajono savivaldybės
administracijos direktoriaus
2025 m. gegužės 8 d. įsakymu Nr. AD-1-464


MATERIALINIO NEPRITEKLIAUS MAŽINIMO PROGRAMOS PARAMOS, IŠDUODANT SOCIALINĘ KORTELĘ MAISTUI IR PREKĖMS, SKYRIMAS

Paslaugos apibūdinimas 
Teisę į paramą pagal materialinio nepritekliaus mažinimo programą (toliau – MNM programa) skyrimo tvarką turi asmenys, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės už 1,5 Lietuvos Respublikos Vyriausybės patvirtintų valstybės remiamų pajamų (toliau – VRP) dydį. 
Parama taip pat gali būti skiriama asmenims, jei vieno gyvenančio asmens ir (ar) bendrai gyvenančių asmenų vidutinės pajamos per mėnesį, tenkančios vienam nariui, viršija 1,5 VRP, bet neviršija 2,5 VRP dydžio per mėnesį šiais išimties atvejais: asmeniui nustatytas ne didesnis negu 55 proc. dalyvumo lygis (iki 2023 gruodžio 31d. darbingumo lygis arba specialiųjų poreikių lygis), liga, nelaimė arba kiti atvejai, pensinis amžius ir asmenys, gaunantys išankstinę senatvės pensiją, šeimoje auga trys ir daugiau vaikų, patiriantys socialinę riziką, vaikus augina vienas asmuo, vaikai, kurie globojami šeimose, asmenys po vaiko socialinės globos, bet ne ilgiau kaip iki 24 metų, studijuojantys asmenys, pilnamečiai šeimos nariai ar vienas iš jų registruojasi Užimtumo tarnyboje, iš pataisos įstaigų paleisti asmenys, bet ne ilgiau kaip 24 mėnesius po paleidimo.
Prašymus ateinantiems metams asmenys turi teisę pradėti teikti nuo einamųjų metų gruodžio 1 d. Einamaisiais metais prašymai gali būti teikiami bet kuriuo metu.
Prašymas galioja vienus kalendorinius metus (nuo sausio 1 d. iki gruodžio 31 d.), jeigu nepasikeitė gyventojo ir (ar) su juo kartu gyvenančių asmenų padėtis.
Pasikeitus asmens pajamoms, apie tai asmuo per 10 darbo dienų privalo informuoti savivaldybę.

Paslaugos teikimo proceso aprašymas 
1. Paslaugos gavėjas pateikia prašymą asmeniškai, atvykęs į atitinkamą seniūniją pagal gyvenamąją vietą, paštu arba per atstovą (įgaliotą asmenį, rūpintoją, globėją) arba per elektroninių paslaugų portalą ,,Elektroniniai valdžios vartai“, prisijungęs prie Socialinės paramos šeimai informacinės sistemos (SPIS) adresu www.spis.lt.
2. Paslaugos vykdytojas išnagrinėja prašymą ir priima sprendimą dėl paramos skyrimo / neskyrimo arba informuoja paslaugos gavėją dėl prašymo papildymo. 
3. Paslaugos gavėjas apie priimtą sprendimą informuojamas prašyme nurodytu būdu (registruotu laišku, elektroniniu laišku, telefonu) ar SPIS prisijungęs prie savo užsakytos paslaugos.
4. Priėmus teigiamą sprendimą, asmeniui pagal pasirinktą paslaugos teikimo seniūniją išduodama pageidaujamo prekybos centro socialinė ar kita jai lygiavertė kortelė.

Paslaugos teikimo informacija 
Paslauga yra nemokama ir suteikiama per 20 darbo dienų.

Teisės aktai, reguliuojantys paslaugos teikimą
1. Lietuvos Respublikos socialinės apsaugos ir darbo ministro 2023 m. liepos 13 d. įsakymas Nr. A1-462 „Dėl 2021–2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo“.
2. Lietuvos Respublikos piniginės socialinės paramos nepasiturintiems gyventojams įstatymas
3. Kėdainių rajono savivaldybės mero 2023 m. sausio 27 d. potvarkis Nr. TS-13


Informacija ir dokumentai, kuriuos turi pateikti asmuo 
1. Asmens tapatybę patvirtinantis dokumentas.
2. Prašymas:
2.1. prašymas skirti pagal 2021–2027 metų materialinio nepritekliaus mažinimo programą teikiamą paramą į socialinę ar kitą jai lygiavertę kortelę;
2.2. sutikimas gauti pagal 2021–2027 metų materialinio nepritekliaus mažinimo programą teikiamą paramą donaciją.
3. Pažymos apie pajamas, gautas per 3 praėjusius mėnesius iki mėnesio, nuo kurio skiriama parama, arba jeigu pajamų šaltinis pasikeitęs, arba tą mėnesį, nuo kurio skiriama parama, yra gauta vienkartinė išmoka ar iš karto už du ir daugiau išmokėtos kas mėnesį gaunamos pajamos, pajamas to mėnesio, nuo kurio skiriama parama. 
4. Kiti dokumentai, patvirtinantys paramos reikalingumą.
Asmenims (šeimoms), kreipimosi laikotarpiu gaunantiems socialinę pašalpą pagal Lietuvos Respublikos piniginės socialinės paramos įstatymą ar socialinę paramą mokiniams pagal Lietuvos Respublikos socialinės paramos mokiniams įstatymą, įrodančių dokumentų apie gautas pajamas, pakartotinai pateikti nereikia.

Paslaugos inicijavimo forma 
1. Prašymas skirti pagal 2021–2027 metų materialinio nepritekliaus mažinimo programą teikiamą paramą į socialinę ar kitą jai lygiavertę kortelę.
2. Sutikimas gauti pagal 2021–2027 metų materialinio nepritekliaus mažinimo programą teikiamą paramą donaciją.

Informacija ir dokumentai, kuriuos gauna paslaugos teikėjas 
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės išrašas.
2. SODRA duomenų bazės išrašas.
3. Užimtumo tarnybos duomenų bazės išrašas.
4. ANTA informacinės sistemos duomenų bazės išrašas.
5. Mokinių registro duomenų bazės išrašas.
6. Studentų registro duomenų bazės išrašas.
7. Nacionalinės mokėjimo agentūros duomenų bazės išrašas.
8. Valstybės įmonės Registrų centro duomenų bazės išrašas.
9. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai
Socialinės paramos skyriaus vyr. specialistė Jurgita Šaunė, tel. +370 347 69585, el. p. jurgita.saune@kedainiai.lt.
Kėdainių miesto seniūnijos socialinių išmokų specialistė Rima Titiškė, tel. +370 347 51567, mob. +370 652 89298, el. p. rima.titiske@kedainiai.lt. 
Gudžiūnų seniūnijos socialinės paramos specialistė Rita Aleliūnienė, tel. +370 347 45342, mob. +370 600 91456, el. p. rita.aleliuniene@kedainiai.lt. 
Dotnuvos seniūnijos socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos socialinių išmokų specialistė Ina Minkevičienė, mob. +370 699 93724, el. p. dotnuvos.seniunija@kedainiai.lt. 
Josvainių seniūnijos socialinės paramos specialistė Veronika Žilinskienė, tel. +370 347 73224, mob. +370 659 74959, el. p. veronika.zilinskiene@kedainiai.lt. 
Josvainių seniūnijos socialinės paramos specialistė Virginija Cukanovienė, tel. +370 347 73180, mob.  +370 659 08387, el. p. virginija.cukanoviene@kedainiai.lt. 
Krakių seniūnijos socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt. 
Pernaravos seniūnijos socialinės paramos specialistė Vilma Ramanauskienė, tel. +370 347 42148, el. p. vilma.ramanauskiene@kedainiai.lt.
Šėtos seniūnijos socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt.
Surviliškio seniūnijos socialinės paramos specialistė Lina Civilkienė, tel. +370 347 41222, mob. +370 683 78590, el. p. lina.civilkiene@kedainiai.lt.
Truskavos seniūnijos socialinių išmokų darbuotoja Marija Zakaryzienė, tel. +370 347 41335, el. p. marija.zakaryziene@kedainiai.lt.
Truskavos seniūnijos socialinių išmokų darbuotoja Greta Minskienė, tel. +370 347 41352, el. p. greta.minskiene@kedainiai.lt.
Vilainių seniūnijos socialinės paramos specialistė Laima Laurinavičienė, tel. +370 347 68312, mob. +370 656 30077, el. p. laima.laurinaviciene@kedainiai.lt.

[bookmark: _Hlk193813708]Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193981223][bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

